Aicinājums uz Saab kluba 15 gadu jubilejas svinībām 9.martā

Svinības sāksies ar ikgadējo biedru kopsapulci, kas notiks Rīgas Motormuzejā, S. Eizenšteina ielā 6, Rīgā. Sapulces sākums plkst. 10.00. Prognozētais kopsapulces ilgums – aptuveni 2 stundas.

[bookmark: _GoBack]Pēc kopsapulces noslēgšanās – apmēram plkst. 12.30-13.00 tiks dots starts foto pārskrējienam “17-2=15 pavasara mirkļi” (bez Štirlica un Kates). Foto pārskrējiena starts un finišs būs turpat Rīgas Motormuzejā, tā ilgums tiek plānots apmēram 2,5-3 stundas. Foto pārskrējiena uzvarētāju godināšana notiks vakarā. Kara laika fotoaparātus (Smena, Fed, Zorkij u.c.) drīkst lietot, bet tad dalībniekiem pie finiša būs jāiesniedz gatavas bildes.  Vēlamais formāts – tomēr digitālais. Tiks pieņemti ekipāžas locekļu portreti dažādos rakursos ar uzdevumu fonā. Uzdevumi grozīsies ap skaitli 15 vai arī ap visu, ko var izdalīt ar 15. Pasākums – kā jau jubilejā – bezmaksas. Kartes varbūt arī ir vēlamas (Rīga, Pierīga), bet pavisam ne obligātas. Organizatoriem karšu NAV, toties ir daudz teksta uzdevumu :)))

Svinīgās vakariņas par godu kluba 15 gadu jubilejai norisināsies atpūtas kompleksā “Gungas” (www.gungas.lv). Ierašanās sākot no plkst. 19.00. Pasākuma gaitā būs iespēja izmantot arī pirti ar auksto un karsto kublu. Tiem, kuri pasākuma laikā ļoti sagurs, būs iespēja arī komfortabli pārnakšņot.
Par izmaksām – kluba biedriem un viņu otrajām pusēm nav noteikta maksa par šo pasākumu. Tā vietā biedriem tiks dota iespēja ziedot klubam naudā – cik nu katrs vēlēsies uzdāvināt klubam tā apaļajā jubilejā. Pārējiem maksa par šo pasākumu būs LVL 20 no personas (tā ir jāsamaksā līdz 5. martam ar pārskaitījumu uz kluba kontu vai arī skaidrā naudā kādam no kluba pārstāvjiem). Nakšņošanas izmaksas būs LVL 10 no cilvēka.

Lūdzam visus gribētājus pieteikties pasākumam līdz 5. marta dienas beigām, atzīmējoties šeit vai arī zvanot uz 26 301 922, vai rakstot uz e.strautins@gmail.com. 	Comment by Edgars Strauutins: Saite uz topiku forumā


Uz tikšanos 9. martā!


Jūsu Saab klubs


